— На працягу многіх гадоў намаганні педагагічнага калектыву ліцэя накіраваны на стварэнне ўмоў для самарэалізацыі ліцэістаў. Гэта ўдзел у праектнай, творчай, даследчай дзейнасці і сацыяльна значных мерапрыемствах, у тым ліку і энергаэфектыўнай накіраванасці, — адзначыў у выступленні дырэктар ліцэя І.С.Маслаў. — Усё гэта спрыяе развіццю сацыяльнай адказнасці і актыўнай жыццёвай пазіцыі старшакласнікаў. А ў рамках інавацыйнай дзейнасці педагогі нашага ліцэя створылі мадэль арганізацыі сістэмы сацыяльна значных ініцыятыў і інфармацыйна-прапагандысцкай работы ў сферы рэсурса- і энергазберажэння. Адзін з кірункаў рэалізацыі гэтай мадэлі — дзейнасць цэнтра маладзёжных ініцыятыў “Ліцэйскі энергапатруль”.